Warner Bros.
Warner Bros. Entertainment, Inc. (Warner Bros. Pictures yoki shunchaki Warner Bros (talaffuzi: Uorner Brazers)) film va teleseriallar ishlab chiqaruvchi va tarqatuvchi jahonning eng yirik shirkatlaridan biridir. Markazi Kaliforniya shtatining Burbank shahrida joylashgan. 1923-yilda aka-ukalar — Harry, Albert (Abe), Sam va Jack Warnerlar tomonidan asos solingan. Bu shirkat eng yirik Amerika film studiyalari hisoblanmish „Katta beshlik“ning biri boʻlib, Motion Picture Association (MPA) aʼzosi hamdir.